На основу члана 32. члана 55. и члана 60. Закона о јавним набавкама (,,Сл. гласник РС“, бр. 124/2012, 14/2015 и 68/2015 у даљем тексту: Закон) Правилника о обавезним елементима конкурсне документације у поступцима јавних набавки (Сл. гласник РС“, бр. 86/2015) и Одлуке о покретању јавне набавке, број 404-44/2017 од 10.04.2017. године

 **ОПШТИНА ОПОВО**

Бориса Кидрича бр. 10, Опово 26204

о б ј а в љ у ј е

**ПОЗИВ**

**за подношење понуда**

1. ОПШТИНА ОПОВО, Бориса Кидрича бр. 10, Опово 26204, [www.opovo.org.rs](http://www.opovo.org.rs/),

2. Врста наручиоца: локална самоуправа

3. Врста поступка јавне набавке: отворени поступак

4. Јавна набавка **-** НАБАВКА РАДОВА – **РАДОВИ НА САНАЦИЈИ И АДАПТАЦИЈИ ОБЈЕКТА ЗДРАВСТВА – АМБУЛАНТА СЕФКЕРИН**

5. Назив и ознака из општег речника набавке:

45261000 – крововезачки, кровопокривачки и са њима повезани радови;

45262700 – адаптација зграда;

45420000 – радови на уградњи столарије;

45454000 – радови на реконструкцији;

45350000 – машинске инсталације

6. Предмет набаве није обликован у партијама

7. Уколико понуђач подноси понуду са подизвођачем обавезно је навести проценат вредности набавке који се извршава преко подизвођача

8. Критеријум за избор најповољније понуде је: најнижа понуђена цена.

9. Конкурсна документација се може преузети:

 -са Портала јавних набавки <http://portal.ujn.gov.rs>

 -са интернет странице Наручиоца [www.opovo.org.rs](http://www.opovo.org.rs/).

 -у просторијама ОПШТИНА ОПОВО, Бориса Кидрича бр. 10, Опово 26204 радним даном од 8:00 до 15:00 часова

10. Понуда, са свим пратећим обрасцима-прилозима, мора бити сачињена на оригиналном преузетом обрасцу и према приложеном упутству, јасна и недвосмислена, са важношћу од најмање 60 (шездесет) дана од дана јавног отварања понуда, откуцана или читко попуњена неизбрисивим мастилом, потписана од стране овлашћеног лица понуђача и оверена печатом, у складу са законом о јавним набавкама, овим позивом и конкурсном документацијом.

Право учешћа има понуђач који поднесе доказе из члана 75. и 76. Закона о јавним набавкама (,,Сл. гласник РС“, бр. 124/2012, 14/2015 и 68/2016 - у даљем тексту: Закон) који се доказују на начин предвиђен чланом 77. Закона. Услови које сваки понуђач мора да испуни као и начин на који се доказује испуњеност услова су ближе одређени конкурсном документацијом.

Понуде са припадајућом документацијом достављају се у затвореној и запечаћеној коверти на адресу Наручиоца са обавезном назнаком на лицу коверте: ,,**Понуда за јавну набавку број 404-44/2017,** – **Јавна набавка – РАДОВИ НА САНАЦИЈИ И АДАПТАЦИЈИ ОБЈЕКТА ЗДРАВСТВА – АМБУЛАНТА СЕФКЕРИН - не отварати"**, препорученом поштом или лично преко писарнице Наручиоца. На полеђини коверте обавезно навести назив, адресу, број телефона као и име особе за контакт.

Последњи дан рока је 29.05.2017. године до 10:00 часова.

Понуда која буде примљена након датума и сата одређеног за подношење понуда сматраће се неблаговременом

11. Јавно отварање понуда обавиће се у згради Наручиоца, Општина Опово, Бориса Кидрича 10, 26204 Опово, дана 29.05.2017. године са почетком у 10:15 часова.

12. Јавном отварању понуда могу присуствовати овлашћени представници понуђача који морају имати писмено овлашћење. Писмено овлашћење се предаје Комисији пре отварања понуда.

13. Одлука о избору најповољније понуде, са образложењем, донеће се у року од 25 (двадесет пет) дана од дана јавног отварања понуда.

14. Додатна обавештења и информације заинтересовани могу тражити од наручиоца искључиво у писаној форми или путем и-мејла javnenabavke@opovo.org.rs

Контакт особа је Славко Манчев.